**DE TOAMNĂ..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Desmorțitu-mi-am privirea ignorând monotonia,

Contemplam fără cuvinte mohorâtele alei..

Erau triste..însă mie îmi vorbea doar nostalgia

Toamna și-a intrat în drepturi..am simțit prezența ei!

Îmi zâmbeau din cer cocorii..ce își pregăteau plecarea

Vântu'-mi șuiera o doină printre frunze arămii..

Soarele-și pierdea sclipirea..norii-și arcuiau spinarea

Munții crestele-și gătiră..cu miresme ruginii!

O privesc...toamna-mi surâde..și-mi mai scutură pe creștet

Înc'-un an plin de iubire..tâmplele mi-s brumării..

Tălpile mi-s mângâiate de covorul ei cel veșted..

Doamne, rogu-te pe Tine, înc'-o toamnă să mă ții!...

25.09.2017

Focșani.